Vytautas Jonas Stauskis

**Vytautas Jonas Stauskis** (1942 m. gegužės 9 d. Raseiniuose) –  mokslininkas, Lietuvos mokslo premijos laureatas, profesorius, habilituotas mokslų daktaras, architektūrinės ir statybinės akustikos specialistas. Penkių knygų autorius, 11 išradimų autorius. Pirmasis ir vienintelis Lietuvoje architektūrinės ir statybinės  akustikos profesorius ir habilituotas mokslų daktaras. 

## Biografija

Gimė 1942 m. gegužės 9 d. Raseiniuose. Mokėsi Palangos vidurinėje mokykloje, Kauno politechnikos institute statybos fakultete, Maskvos inžinerinio statybos instituto aspirantūroje, Maskvos geležinkelių transporto inžinerinio instituto aspirantūroje. Dirbo Kretingos rajono architektūros skyriuje, Palangos miesto architektūros skyriuje, Kauno miestų statybos projektavimo institute, Vilniaus inžineriniame statybos institute asistentu, vyr. dėstytoju, docentu, Vilniaus Gedimino technikos universiteto docentu, profesoriumi. Taip pat dirbo pastatų konstrukcijų katedros vedėju, akredituotos pastatų akustikos mokslo laboratorijos vedėju.

V. Stauskis yra Europos akustikų asociacijos tarptautinės kategorijos mokslo ekspertas pastatų akustikos mokslo srityje, Tarptautinės mokslo organizacijos *Audio Engineering Society* (AES) Lietuvos skyriaus pirmininkas, Tarptautinio akustikos ir vibracijos instituto, JAV ir Prancūzijos akustikų asociacijos užsienio narys, Lietuvos akustikų asociacijos viceprezidentas, architektūrinės ir statybinės akustikos skyriaus pirmininkas, VGTU mokslo žurnalo „Journal of Civil Engineering and Management" redakcinės kolegijos narys, VGTU tarybos narys ir kt. Atlikęs mokslinių ir praktinių darbų iš akustikos srities.

## Mokslinė veikla

1974 m. apgynė technikos mokslų kandidato (dabar daktaro) disertaciją tema „Akustinių tiltelių įtakos perdangų garso izoliacijai tyrimas“; 1997 m. – habilitacinį darbą tema „Didelių matmenų rezonatorių, jų sistemų ir kitų faktorių vaidmuo, formuojant ir įvertinant salių akustiką“. Apie 190 mokslinių straipsnių autorius. Sukūrė 11 išradimų iš architektūrinės ir statybinės akustikos srities. Pirmasis akustikos profesorius ir habilituotas technologijų mokslo daktaras Lietuvoje ir Baltijos šalyse. 

MOKSLINĖS MONOGRAFIJOS: 

*V. J. Stauskis.  „Muzikos salių akustika“ Vilnius, Technika", 1999. 412 psl., 45,2 sp.l.
*V. J. Stauskis. “Acoustics of concert halls” (Koncertų salių akustika). Vilnius: "Technika", 2002. 278 psl., 30,5 sp.l.
*V. J. Stauskis. “Statybinių konstrukcijų akustika“. Kaunas. Mažų tiražų spaustuvė. 2012. 280 psl., 33 sp.l.
MOKYMO KNYGOS UNIVERSITETAMS
*V. Barkauskas, N. Geršas, K. Ilginis, V. Stauskis, B.Žintelis, G. Žintelis. „Statybinė fizika“ 1978,  312 psl. 22,6 sp.l.
*V. J. Stauskis. „Statybinė akustika“.. Vilnius: „Technika“, 2005,  268     psl, 25,1 sp.l.
*V. J. Stauskis.** „**Architektūrinė akustika“. Vilnius: „Technika“, 2001, 445 p., 49,6 sp.l.
*V.J. Stauskis ir kiti. „Statybos inžinieriaus žinynas“ (2009).

IŠRADIMAI,  PATENTAI:

* **Stauskis V. J. ** Akustičeskij podvesnoj potolok. Avtorskoje svidetelstvo N r1448093, 1988 10 01; 

***Stauskis V. J. ** Akustičeskij podvesnoj potolok. Avtorskoje svidetelstvo N r. 1649055, 1991 01 15; 

***Stauskis V. J. ** Reguliator akustiki malyx muzykalnyx pomeščenii. Patent  Rosii. 1994 10 15; 

***Stauskis V. J. ** Akustinės pakabinamos lubos.  Lietuvos patentas. Nr. 2221, 1994 01 10;

***Stauskis V. J.** **„Rezonansinė garsą absorbuojanti konstrukcija“,** Lietuvos patentas Nr. 4117, 1997.03.25;

***Stauskis V. J. „Prieštriukšminis rezonansinis ekranas“,** Lietuvos patentas Nr. 5077, 2003.12.29; 

***Stauskis V. J. „Statybinis garsą izoliuojantis mazgas“,** Lietuvos patentas Nr. 5306, 2005.03.01; 

***Stauskis V. J. ** **„Dviguba garsą izoliuojanti atitvara“,** Lietuvos patentas Nr. 5270, 2005.10.25;

***Stauskis V. J. ** **„Triguba garsą izoliuojanti atitvara“,** Lietuvos patentas Nr. 5306, 2005.03.16; 

***Stauskis V. J ** **„Dviguba atitvara su kintama garso izoliacija“,** Lietuvos patentas Nr. 5308, 2005.04.15;

***Stauskis V. J.** **„Komunikacinė smūgio garsą izoliuojanti perdanga“,** Lietuvos patentas. Nr. 5345, 2006 06 27;

## Įvertinimas

2002 m. suteikta Lietuvos mokslo premija iš architektūrinės akustikos srities už darbą V. J. Stauskis „Salių akustikos tyrimai, inžineriniai sprendimai ir jų realizavimas“ (1977-2001), aukščiausio laipsnio Valstybės mokslo stipendijos laimėtojas (2000–2001), įteiktas Tarptautinės mokslo asociacijos „Audio Engineering Society (AES)“ Garbės diplomas (Paryžius 2000), 

VGTU medalis už nuopelnus universitetui (2002), TSRS Liaudies pasiekimų parodos sidabro medalis (1970),  geriausių vadovėlių universitetams Lietuvoje konkurso laimėtojas (2005, 2007), geriausių VGTU vadovėlių konkurso laimėtojas (2005, 2008), geriausių VGTU mokslinių monografijų konkurso laimėtojas (2005).

## Šaltiniai
* Visuotinė lietuvių enciklopedija 2003
*Kas yra kas Lietuvoje 2008
*Aukščiausias įvertinimas: pokalbis su Lietuvos Respublikos 2002 m. mokslo premijos laureatu profesoriumi Vytautu Jonu 
 Stauskiu / užrašė A. Nakas. – Iliustr., portr. // Statyba ir architektūra. 2003, nr. 5, p. 20-21.
•	Technikos mokslų kandidatas(1974). Skirta  už mokslo darba:V.J.Stauskis. „ Akustinių tiltelių įtakos perdangų garso izoliacijai tyrimas“ ( rusų kalba). Maskva. (1974). 
*Habilitacinis darbų ciklas *"Salių akustikos tyrimai, inžineriniai sprendimai ir jų realizavimas (1977-2001 m.)".*
*Mažų muzikinės paskirties salių akustikos ypatumai. // Urbanistika ir architektūra Nr. 1 (21). Vilnius: Technika, 1996, p.57-61
* Vilniaus operos testro akustikos tobulinimas. Mokslas ir gyvenimas, 1986-Nr2.
* Kraštiečiai. Palanga. Rinktinės biografijos. 2013.